Προσφυγή της 19ης Αυγούστου 2011 - Scandic Distilleries κατά ΓΕΕΑ - Bürgerbräu, August Röhm & Söhne (BÜRGER)
(Υπόθεση T-460/11)
Γλώσσα στην οποία ασκήθηκε η προσφυγή: η αγγλική
Διάδικοι
Προσφεύγουσα: Scandic Distilleries SA (Bihor, Ρουμανία) (εκπρόσωπος: Á. László, δικηγόρος)
Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
Αντίδικος ενώπιον του τμήματος προσφυγών: Bürgerbräu, August Röhm & Söhne KG (Bad Reichenhall, Γερμανία)
Αιτήματα της προσφεύγουσας
Η προσφεύγουσα ζητεί από το Γενικό Δικαστήριο:
Να μεταρρυθμίσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 25ης Μαΐου 2011 στην υπόθεση R 1962/2010-2 και να διατάξει την καταχώριση του αιτούμενου σήματος ως κοινοτικού σήματος για όλα τα προϊόντα και τις υπηρεσίες που ζητούνται∙
να καταδικάσει το καθού στα δικαστικά έξοδα.
Λόγοι και κύρια επιχειρήματα
Αιτούσα την καταχώριση του κοινοτικού σήματος: Η προσφεύγουσα
Σήμα προς καταχώριση: Το εικονιστικό σήμα "BÜRGER ORIGINAL PREMIUM PILS TRADITIONAL BREWED QUALITY REGISTERED TRADEMARK SIEBENBURGEN", για προϊόντα και υπηρεσίες των κλάσεων 32 και 35 - Καταχωρισμένο κοινοτικό σήμα υπ' αριθ. 8359663
Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
Αντιταχθέν σήμα ή σημείο: Καταχωρισμένο υπ' αριθ. 1234061 κοινοτικό λεκτικό σήμα "Bürgerbräu", για προϊόντα και υπηρεσίες των κλάσεων 21, 32 και 42
Απόφαση του τμήματος ανακοπών: Δέχεται εν μέρει την ανακοπή
Απόφαση του τμήματος προσφυγών: Απόρριψη της προσφυγής
Προβαλλόμενοι λόγοι: Παράβαση του άρθρου 8, παράγραφος 1, στοιχείο β΄, του κανονισμού του Συμβουλίου No 207/2009, διότι το τμήμα προσφυγών εσφαλμένως διαπίστωσε την ύπαρξη κινδύνου συγχύσεως.
____________